Cloudforest Chapel & Camping | LekkeSlaap
Cloudforest Chapel & Camping is in die Zoutpansbergreeks, 10 km vanaf die dorp Louis Trichardt geleë. Kom geniet die unieke ervaring van kampeer in die bos of geniet die luukshede van die selfsorghuise. Die verblyf is ideaal vir gesinne, paartjies of selfs enkelreisigers wat mal is oor die natuur.
Die verblyf bestaan uit 1 selfsorghuis en 5 kampeerplekke. Die selfsorghuis het 1 slaapkamer en 'n en suite-badkamer met 'n stort, toilet en wasbak. Die kombuis is toegerus met basiese moderne geriewe en 'n sitkamer met gemaklike rusbanke. Linne en handdoeke word vir gaste voorsien. Die eenhede word nie skoongemaak gedurende gaste se verblyf nie. Indien gaste langer a 3 aande bly, word skoon beddegoed voorsien.
Die kampeerplekke is op gras en elkeen het sy eie watertoevoer. Let asb. daarop dat daar geen elektrisiteit by die kampeerplek is nie, maar 'n inverter kan vooraf gereël word. Daar is aparte ablusiegeriewe vir dames en here. Die wasgeriewe word deur al die gaste gedeel.
Die bos wat die kampterrein omring, is 'n voetslaner se droom en gaste kan gerus hul oë oophou vir 'n paar bokke of bosvarke terwyl hulle die omgewing verken.